text:
by http://urukundo.info
Impaka z’urukundo ku rubyiruko rwo mu Mujyi wa Kigali ntizirangira bitewe n’ibigenda bigaragara ku bitwa ko bakundana. Hari abahemukirwa, abajya mu rukundo kuko bifuza imibonano mpuzabitsina abandi bagakurikira amafaranga cyangwa imiterere y’inyuma urukundo rukagurumana igihe gito ubundi rugahita ruzima.
Ku rundi ruhande hari abashimangira ko urukundo rubaho bitewe n’urwo bahawe ubwabo cyangwa se urwo babona ku nshuti zabo zihora mu munezero ziterwa na rwo.
Bivugwa ko bigoye kurambana iyo umwe mu bakundana afite icyo akurikira. Ubwo umunyamakuru wa IGIHE yagendaga muri bisi (bus) ajya ku kazi yumvaga ikiganiro kivuga ku nkuru y’urukundo kuri radiyo, gihita gikurura impaka mu bagenzi bari kumwe na we, bamwe bemeza ko urukundo rubaho, abandi bavuga ko nta rubaho ndetse bagatanga n’impamvu zabo.
Abavuga ko nta rukundo rubaho bashingira kuki?
Umusore ubona ari mu kigero cy’imyaka 30, yagize ati “Nta rukundo rubaho kuko ntabwo wansobanurira ukuntu abantu babana imyaka mirongo ingahe babwirana ko bakundana hanyuma ukabona baratandukanye buri wese ashatse undi babana.”
Mugenzi nawe yunzemo ati “Nta rubaho rwose kuko n’ikimenyimenyi iyo udafite ibintu runaka bituma ukundwa ntiwabona umukobwa ‘ukwiteza’. Njye nagiye mpura n’abambwira ko bankunda kuko nabaga nabiyeretse ariko nyuma bamenya uwo ndiwe bakagenda.”
Yakomeje agira ati “Abavuga iby’uko urukundo rubaho n’ababyigisha bose biba ari ku nyungu zabo. Abanyamadini barwigisha kugira ngo babone ibyo bigisha abayoboke babo, abasore turuvuga kugira ngo twibonere imibonano mpuzabitsina, abakobwa nabo baruvuga ngo bibonere amaramuko…”
Undi mugenzi na we yagize ati “Ni ibintu umuntu aba yishyizemo gusa, ubuse ugira ngo nishyizemo ko ndwaye nkakomeza kubitekereza, n’umuriro ntiwaza n’indwara bakayimbonamo?”
Byifashe bite ku bavuga ko rubaho?
Umugabo usa n’ukuze, niwe wari umuvugizi w’uruhande rwemeza ko urukundo rubaho yagize ati “Urukundo rubaho, gusa kuba rubaho ntibikuraho ko rugira igihe rugashira. Ubundi baravuga ngo ‘tous ce qui a un debut, a aussi une fin’ (igifite intangiriro cyose, kigira n’iherezo). »
IUndi musore nawe wemeza ko urukundo rubaho, yunzemo ati « Nkurikije ubunararibonye bwanjye, urukundo rubaho kuko ndarufite. Gusa sinaburana n’abantu kuko biterwa n’imyumvire ya buri wese n’uko ateye, n’intumbero y’ubuzima bwe.»
Yasobanye uko abona afite urukundo agira ati«Ubusanzwe ndi umunyamahane, ariko iyo bigeze ku muntu nkunda aya mahane yanjye sinzi aho ajya. Kuri we mba ndi umunyantege nke wa mbere ubaho. Ikindi ni ibyo mukorera binsaba kumwitangira (sacrifice) ntawundi muntu mbasha kubikorera, umwanya mutekerezaho nawo ni ikindi kibinyemeza. Urukundo ndarufite kuko si ibintu biba rimwe ngo ejo numve byagiye ahubwo bimporamo.”
Gushidikanya ku rukundo biri ku Isi hose. Umusizi w’Umufaransa, Pierre Reverdy, niwe wavuze ngo nta rukundo rubaho ahubwo habaho gusa ibimenyetso by’urukundo (Il n’y a pas d’amour, il n’y a que des preuves d’amour). Ibi bituma bamwe mu bagiye bahungabanywa n’abo bitaga abakunzi babo bavuga ko uyu mugabo wo mu myaka yo hambere yavuze ukuri.
Igihe.com
Kigali: Ibyo benshi babona mu rukundo bibatera gushidikanya ko rubaho
by http://urukundo.info
Labels: urukundo


c: text/html

text:
Yakobo 1:19-20 Nuko rero bene Data bakundwa, umuntu wese yihutire kumva ariko atinde kuvuga, kandi atinde kurakara, kuko uburakari bw’abantu budasohoza ibyo gukiranuka kw’Imana.
Usanga kenshi abantu twihutira kuvuga amagambo menshi aho gufata umwanya wo kubanza kumva abandi.
Uko uburakari bukoresha umuntu amakosa akicuza nyuma byarangiye niko n’umuntu uvuga amagambo menshi avuga ni ibitari ngombwa akicuza ntacyo agihinduye.
Ijambo ry’uyu munsi riradukangurira gufata umwanya wo gutega amatwi abandi mbere yo kuvuga, kandi kurakara kwacu kure hashoboka.
Ibi bizaturinda guhubuka mu byo tuvuga ndetse dukora byose guhora mubuzima bwa" iyo mbimenya "
"Mwuka Wera ushoboze, kuvuga natekereje neza, kandi umuzi w’uburakari uwunkuremo "
Pastorviva.pcm@gmail.com POWER OF CHANGE MINISTRIES®

robotstxt: allowed

filter: keep


text:
Uyu munsi ni bwo Minisiteri y’Uburezi itangaza amanota y’abanyeshuri bakoze ibizami bisoza amashuri abanza n’icyiciro rusange 2016. Mu itangazo yashyize ahagaragara Minisiteri y’uburezi yavuze ko iki gikorwa kibera mu cyumba cy’inama cy’iyo Minisiteri saa yine.
Abanyeshuri bakoze ibizami bisoza amashuri abanza muri 2016 bagera ku 194,679 naho abakoze iby’icyiciro rusange bakagera kuri 91,492 bigaragara ko biyongereye ugereranyije n’abari barakoze ibizamini 2015. Itangazwa ry’amanota mu Rwanda rinyuranye n’uko mu bihugu duturanye bikorwa.
Itegeko ryicwa rite, mu Rwanda ntibashobora gutanga amakuru y’uko amashuri yakurikiranye mu gukora neza cyangwa aho abana babaye aba mbere bigaga, nyamara ni kimwe mu byo igihugu cyose kiba gikeneye.
Ntibyumvikana uko umubyeyi yafasha umwana we gutoranya ishuri mu gihe atazi n’uko amashuri arushanwa mu gukora neza. Ibi kandi Minisiteri ibikora itazi ko yica Itegeko Nshinga. Reka turebe uko itegeko rivuga.
Umutwe w’Abadepite, mu nama yawo yo ku wa 19 Ugushyingo 2012; Umutwe wa Sena, mu nama yawo yo ku wa 15 Ugushyingo 2012; Ishingiye ku Itegeko Nshinga rya Repubulika y’u Rwanda ryo ku wa 04 Kamena 2003 nk’uko ryavuguruwe kugeza ubu, cyane cyane mu ngingo zaryo, iya 33 , iya 34, iya 62, iya 66, iya 67, iya 88, iya 89, iya 90, iya 92, iya 93 ,iya 94, iya 95, iya 108, iya 182 n’iya 201. Turavuga gusa ku ngingo zirebana nibyo tuvuga.
ITEGEKO N° 04/2013 RYO KUWA 08/02/2013 RYEREKEYE KUBONA AMAKURU
UMUTWE WA MBERE: INGINGO RUSANGE; Ingingo ya mbere: Icyo iri tegeko rigamije, Iri tegeko rigamije gutuma abaturage n’abanyamakuru babona amakuru yo mu nzego za Leta no mu nzego zimwe z’abikorera. Iri tegeko rishyiraho kandi inzira n’uburyo biteza imbere itangazwa n’ikwirakwizwa ry’amakuru.
UMUTWE WA II: UBURENGANZIRA KU MAKURU Ingingo ya 3:
Ukubona amakuru. Buri muntu afite uburenganzira bwo kubona amakuru afitwe n’urwego rwa Leta na zimwe mu nzego z’abikorera. Uburenganzira bwo kubona amakuru harimo ibi bikurikira:
Gusuzuma ibikorwa, inyandiko cyangwa amakuru abitse; kwandika, gufata inyandiko zuzuye, ibice byazo cyangwa kopi zemewe n’ubuyobozi bw’urwo rwego cyangwa amakuru abitse; gufata inyandiko zuzuye cyangwa ibice byazo ziriho umukono wa noteri; kubona amakuru abitswe mu buryo ubwo ari bwo bwose bw’ikoranabuhanga cyangwa mu nyandiko zicapwe zivanywe muri mudasobwa cyangwa mu kindi kintu icyo ari cyo cyose.
Ingingo 6: Inyungu z’abaturage mu itangazwa ry’amakuru, Urwego rwa Leta cyangwa urwego rw’abikorera rurebwa n’iri tegeko rugomba kumenyekanisha amakuru mu gihe inyungu z’abaturage mu itangazwa ryayo zisumbya uburemere inyungu zo kutayatangaza.
Ibi bikozwe byafasha cyane abaturage kuko n’ababyeyi ubwabo bahamagaza umuyobozi w’ishuri bakamubaza impamvu ishuri ryabo rikora nabi cyangwa bagatanga agahimbazamusyi ku barimu basanze rikora neza.
Ingingo ya 7: Itangaza ry’amakuru ya ngombwa akenewe na rubanda Buri rwego rwa Leta n’urw’abikorera rurebwa n’iri tegeko rutangaza amakuru ya ngombwa akenewe na rubanda rutagombye kuyasabwa.
Aha rero niho hari ikibazo kigomba gukemurwa ku buryo bwihuse, ni uburenganzira bw’umubyeyi cyangwa umunyeshuri ndetse n’undi uwo ariwe wese kumenya uko amashuri arushanwa gukora neza.
Abana bava mu bindi bihugu bashaka kuza kwiga mu Rwanda babaza nde ishuri ryiza ese we azaribwirwa n’iki? Minisiteri yitwaza ko ngo bavuze amashuri akora neza kurusha ayandi byatuma abarimu bazajya bakopeza abanyeshuri, si byo na gato.
Minisiteri ifite inshingano zo gushyiraho uburyo abanyeshuri bakora ibizami badakopeye. Ni cyo gituma banyuranya abarimu bakajya gukoresha ibizami aho batigisha. Mu karere dutuyemo (EAC) usanga ho bashyize urutonde rw’amashuri magana uko yakurikiranye.
Uwakora ubushakashatsi neza yasanga kutagaragaza ibigo uko bikurikirana mu mitsindishirize ari nabyo bisubiza hasi ireme ry’uburezi rihora rivugwa, kuko nta guhiga utazi n’ubundi uko wakoze. Abarezi nabo bigisha uko bashaka kuko ababyeyi ntibazigera bamenya ko ishuri ryabo riza mu ya nyuma.
Hashize igihe gito zimwe muri za sosiyete zifite imodoka zitwara abagenzi mu Mujyi wa Kigali zishyizeho gahunda yo gutwara abantu hakoreshejwe amakarita. Ayo ma karita iyo witegereje, usanga (...)
Igihugu cya Gambia ntabwo gikunze kuvugwa cyane kubera ubukene bwacyo ariko cyaje kuvugwa mu mwaka ushize kubera indwara ya ebola yakijahaje n’udushya twa Perezida wacyo, Yahya Jammeh, turimo ko (...)
Uburyo Donald Trump, ubu watorewe kuyobora igihugu cy’igihangange cya Amerika, yiyamamaje narinzi ko adashaka kuzatorwa. Rimwe ati aha nzahubaka igikuta, ati nikundira Putin, nzirukana aba (...)
Hashize igihe gito zimwe muri za sosiyete zifite imodoka zitwara abagenzi mu mugi wa Kigali zishyizeho gahunda yo gutwara abantu hakoreshejwe amakarita. Ayo ma karita iyo witegereje, usanga (...)
Ikibazo cy’uburenganzira bwa muntu ntigikunze kuvugwaho rumwe usanga mu bihugu bimwe abaturage batazi neza uburenganzira bwabo kimwe n’uburenganzira bw’ibanze baba bakeneye, ibi bibatera kwihutira (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Itorero Elim Community Church rikorera mu karere ka Nyarugenge mu Murenge wa Nyamirambo , mu kagari ka Rwezamenyo rikomeje kubura bamwe mu barisengeragamo , barimo n ’ abari abayobozi barishinja guha ikaze Abavugabutumwa bafite imiziro .
Bamwe muri abo haravugwamo umuhanzi akaba n ’umuvugabutumwa Eddy Kamoso bashinja guta umugore we akajya i Burundi agashaka yo undi , ndetse na Reverand Pasiteri Claude Kabarisa wasengewe mu Itorero El Bethel bakamushinja gushaka umugore bagatandukana babyaranye impanga , agahabwa gatanya ( divorce ) agashaka undi .
Umwe mu bakristu basohotse muri Elim Community Church yatangarije ikinyamakuru Ibyishimo.com ko bamaze gusohoka ari benshi bitewe nuko batihanganiye imwe mu myanzuro yafatwaga n umuyobozi mukuru wèItorero .
Ati :” Nasohotse tariki 10 Mutarama umwaka ushize . Ubu maze umwaka umwe kuko uyu munsi turi tariki 10 Mutarama 2017 . Icyabiteye kugirango dusohoke , habayeho kutumvikana (…) nuko uwari Pasiteri wacu cyangwa umuyobozi wacu yaragiye kuzana ibintu birenze . Yajyaga azana abantu bataye abagore bakabwiriza , abantu batwaye amada badafite abagabo agashaka ko tubinjiza mu Itsinda ’ Getseman Gospel Ministries ’ ari nayo yabyaye Itorero Elim Community Church .
Eddy Kamoso yashyizwe mu majwi ko ari umwe mu mbarutso zatumye umubare munini usohoka mu Itorero bitewe n’imico bamuziho .
Ubusanzwe Umushumba mukuru w’itorero Elim Community Church Pasiteri Gatete Alfred ni Nyirarume w’Umuhanzi Eddy Kamoso . Ibi biza ku isongo mu kuba yarahawe umwanya wo kubwiriza Abakristu bo muri Elim kandi bamuziho umuziro .
Gatabazi Jean Claude yagize ati :“ Urabizi ko Eddy Kamoso yataye umugore inaha mu Rwanda ageze i Burundi arongora undi aza amuzanye , mu cyumweru kimwe nk’ Abayobozi b’Itorero tubona Nyirarume amuhaye agatuti ngo yigishe . Ntago bamwe mu bayobozi twishimiye uburyo Eddy Kamoso yazanwe mu Itorero agahabwa agatuti nta kujya inama kubayeho nk’abayobozi kuko yari Nyirarume kandi tumuziho ingeso mbi . Kuko twari twarakoranye umurimo w’Imana muri Assamble de Dieu i Nyamirambo , niho twarerewe kwa Pasiteri Rwabikinga . Tuvayo bitewe n’ibibazo Gatete yari yaragiranye na Pasiteri Rwabikinga , byabindi nyine usanga abantu dukunda itsinda kuruta uko dukunda Yesu Kristo ( …) biba ngombwa yuko itsinda ryose tumukurikira tuvuga tuti ‘ nta mpamvu yo kuva muri Getseman Gospel Ministries twarayiruhiye .”
Yongeyeho ati :” Ni nabyo byabaye mu Itorero Bethesda kwa Bishop Rugamba bamuhagarika ( Gatete A. ) . Ntabwo wenda bamwe mu bayobozi twari twirengagije amafuti ya Gatete ahubwo twakurikiye Itsinda cyane tuvuga tuti ‘ nta mpamvu yo kuva muri Getseman twarayivunikiye ‘ , pe amakosa yo twarayabonaga ariko nawe akatubwira ko bashaka gucamo kabiri itsinda .
Abari bagize Getseman bahamagaye Bishop Rugamba ngo bamenye ikibazo afitanye na Gatete , ababwira ko nta gihari kandi kiramutse kinahari bakwicara bakagikemura . Ibi byakurikiwe nuko iri tsinda hafi ya ryose ryasohotse mu Itorero hatangira intambara y’amagambo.
Bati :” Twigeze no gutumira Bishop Rugamba turamubaza tuti ‘ Ese ibibazo twumva mufitanye na Gatete hari ibihari ? Aratubwira ati nta bihari ariko binahari twabicyemura nk’abantu b’Abayobozi . Iyo rero niyo yabaye iturufu yo kumva ko bishoboka ko bamurenganyije ariko haribyo twari tuzi natwe .”
Umwe mu basohotse mu Itorero kandi warufite umwanya yatorewe mu buyobozi yatangarije ikinyamakuru Ibyishimo.com ko batishimiye imyanzuro yafashwe n’Umushumba mukuru w’itorero Elim Community Church Pasiteri Gatete Alfred .
Reverand Pasiteri Claude Kabarisa yabaye ikibazo cya kabiri cyatumye hari umubare munini usohoka mu Itorero .
Manzikazi waririmbaga cyane n’umutware we Innocent . Papa Prince , Maman Ganza n ’impanga ye , Umuyobozi w’ amabyeyi mu Itorero n ’uwari umwungiriza we , Albert wafatwaga nk’inkingi ya mwamba mu Itorero warumaranye n’itsinda Getseman imyaka ikabakaba 20 , n’abandi basubiye mu Itorero rya ADEPR , Zion , Restoration Church ndetse n ’abandi basaga 90% bagarutse mu Itorero bahozemo ariryo Bethesda Holy Church.
Pasiteri Gatete ngo iyo yabazwaga impamvu itumye Albert agenda ngo yasubizaga ko ari Bishop Rugamba wamwemereye amafaranga ngo asubire mu Itorero yahoze , bakwiye kumureka akagenda , nkuko umwe mu basohotse muri Elim yabidutangaje .
Ubuyobozi bw’Itorero Elim Community Church buvuga iki kuri iki kibazo ?
Umushumba mukuru w’Itorero Elim Community Church Pasiteri Gatete Alfred avuga ko nta gitangaza kirimo kubona abakristu baza mu Itorero bagasohoka bajya mu yandi matorero . Ati : ” Mu Itorero buriya niko bigenda abantu bamwe barinjira abandi bagasohoka ku mpamvu zitandukanye . Ibyo rero ngirango ahari biri mu matorero yose , ngirango nta torero rishobora kumara umwaka wose nta muntu n’umwe wigeze asohokamo ngo ajye murindi (…) . Hari abagiye bava mu Itorero bitewe n’uko ibivuga twimukiye i Nyamirambo , hari abantu habereye kure bituma badakomeza kuba mu Itorero , hari n’abari barahimukiye bafata umwanzuro wo kugenda bakajya mu yandi matorero , ndetse n’abandi bagenda baza twahasanze bakaza mu Itorero ryacu . Nkeka ko atari igitangaza ni ibisanzwe rwose . ”
Akomeza avuga ko icyamuraza ishinga ntagoheke ari ukubona intama ashumbye zagiye mu byaha , ariko kandi bibabaza kubona abantu bareze bajya mu yandi matorero . Ngo kuba bava mu Itorero rye bakajya murindi nta gitangaza kirimo . Ngo abagenda bose babasezeraho neza kandi imibanire yabo ikomeza kugenda neza nubwo hari bamwe mu basohotse bavuga ko imibanire itameze neza .
Abajijwe ku cyemezo yafashe cyo kuzana abavugabutumwa bafite imiziro ngo babwirize mu Itorero , uyu mugabo yabihakanye yivuye inyuma . Ati :” Ibyo biratangaje , kuko icyo ntago nshobora kugikora . Bene ayo makosa sinjya nyakora nubwo hari abava mu rusengero bakumva ko basebanya . Nta muntu watenzwe uretse no gutengwa nta n’umuntu ufite ubuhamya bubi ushobora kuza kwigisha mu Itorero ryacu ngo yigishe .”
Umushumba mukuru w’Itorero Elim Community Church Pasiteri Gatete Alfred yahakanye amakuru avuga ko Reverand Pasiteri Claude Kabarisa yabwirije mu Itorero ayoboye , avuga ko amuzi ariko urwego ariho rutamwemerera kubwiriza abakristu b’Itorero Elim Community Church .
Abajijwe kuri Eddy Kamoso , yavuze ko batamwakiriye mu Itorero , ngo kuko nawe atabemereye bitewe nuko akorera ahantu henshi hatandukanye . Ngo mu gihe yaba abemereye kuza mu Itorero ryabo bamwakira . Mu ijambo rye Pasiteri Gatete Alfred ati :” Ntago twamwakiriye , uretse ko kutamufata nuko atatwemereye bitewe nuko akorera ahantu henshi hatandukanye , ariko atwemereye twamwakira . Ibyo kwihana n’ibibazo yahozemo byararangiye kandi yihannye n’imbere y’abandi bashumba , n’ibibazo yarafitanye n’umugore we wa mbere byararangiye ( …). Ntabwo ari buri muntu wese waza kubwiriza muri Elim , kandi we ni umuririmbyi kandi araza tukamuha umwanya wo kuririmba . Ndi umwe mu bantu bamubaye hafi , ndi Nyirarume , ndi umwe mu bantu babashije kumuba hafi yaba i Burundi n’ahandi . Twe muri Elim ntacyo tumufataho nk’imiziro twebwe .”
Umushumba mukuru w’Itorero Elim Community Church Pasiteri Gatete Alfred ahuza bimwe mu bibazo Itorero rye rifite n ibindi bibazo byigeze kuba mu myaka yashize ubwo havugwaga amagambo menshi bitewe nuko basohotse mu Itorero Bethesda Holy Church .
Turabagezaho igice cya kabiri cy’iyi nkuru mu makuru yacu ataha :
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Rurangwa Aimable
9,510 total views, 11 views today


text:
- umubavu.com
- ikinyarwanda
- english
- french
-
Itorero ry’ abadiventiste risenga mu gifaransa i Nyamirambo rifatanije na korali Ambassadors of Christ bakoze iteraniro hagamijwe gukusanya inkunga yo gukomeza inyubako yatangijweniri torero igiye kwimukira i Kanombe ahazwi ku izina rya Centre-Mifem.
Umuyobozi ushinzwe inyubako yatangaje ko iyo nyubako ifite kave n’igorofa izatwara akayabo ka 400,000,000rwf ariko avuga ko ayo mafaranga atari menshi. Yavuzeko kubera ko abizera bajyayo bagakoresha amaboko ndetse n’ibindi bakabyikorera ko nta shiti iyi nyubako izuzura.
Iyi nyubako ifite agashya kuko izaba ifite icyumba ababyeyi bonsa bazajya bonserezamo bakanaryamishamo abana bitabangamiye abari mu rusengero kandi aba babyeyi bagakurikirana gahunda iri kubera mu rusengero nk’aho bahicaye. Iki cyumba kikaba cyashimishije abari mu gitaramo.
Uretse ibyo iyo nyubako izaba ifite ibiro bya pasiroro,icyumba korari zizajya zikoreramo repetition,icyumba abana bazajya basengeramo,parking ihagije.....
Igishimishije nuko iyi nyubako igeze ahantu hafatika kuko hashinzwe inkingi ndetse ibikuta bya beto bya kave byarubatswe.
Mu mihati myinshi korari Ambassadors of Christ yakoresheje itegura kandi irarikira abantu kuza mu gitaramo ifatanije n’itorero rya Francophone kuri iyi sabato ahagana saa 3:00pm nibwo Mc Rurangirwa Alphonse aka Frere yatangije iteraniro ryendaga kuzura urusengero rwa Nyamirambo.
Korari Paradise Melody yakiriye abashyitsi n’abizera muri rusange. Elevate Singers yari yavuye kuri Kigali English Church yasusurukije abari aho mu njyana ya Accapela (idacuranze) aho Mc Frere yayiburiye izina akayita korari ya Soweto cg Kumasi ashaka kwibutsa amakorari twabonye kuri Satellite. Korari Ambassadors yasusurukije abari aho mu ndirimbo zabo nziza zikunzwe na benshi nka Hoziyama,Abasaruzi,Hejuru mu kirere ,Nzazana iki,Impanda,Iwacu heza......
Mu ijambo ry’Imana Pr Ndamyumugabe Phodidas yasabye abari aho kugira ishyaka nka Zakayo wakiriye Yesu akiyemeza kuriha ibyo yari yarasahuye rubanda.
Umuyobozi ushinzwe inyubako muri francophone yagaragaje igituma byihutirwa kubaka urusengero. Yavuzeko aho basengeraga bari barahatijwe n’itorero rya Nyamimbo (Eglise mere) ndetse igihe ryari ryarahabatijije cyarangiye hakanarangira iminsi y’inyongera (preavis). Yavuze kandi ko aho basengeraga hari hamaze kubabana hato bityo inyubako igomba kuba yakwakira abantu 600 ikenewe byihutirwa. Yongeyeho ko aho basengeraga nta parking ihagije ihari ndetseko hatajyanye n’igishushanyo mbonera cy’Umujyi wa Kigali.... Yabwiye abaraho ko yifuza ko Yesu yazagaruka akabasanga bari mu rusengero bari kubaka.
Icyashimishije nuko ubwo hahamagarwaga abantu ngo bitange wasangaga hatangwa imifuka ya sima 15,20... ndetse hakaba n’abiyemeza kujya batanga buri kwezi amasima. Abari aho bakusanyije inkunga ingana na 7,407,000rwf ndetse n’isakaro ry’urusengero.
Mu ijambo ryo gushima pasiteri Martin wa Francophone yashimiye abagize icyo batanga anavuga ko korari ambassadors yakabereye urugero andi makorari abasabira ko bazaririmbira no mu ijuru.
Muri iki gitaramo cyari gifite insanganyamatsiko igira iti :"Turubaka urusengero rw’Uwiteka Hagayi 1.8" abantu bagaragaje ukuntu bafite ishyaka ry’umurimo w’Imana hatitawe ku itorero basengeramo.
Inyubako iracyakeneye amaboko ku buryo inkunga yawe wowe usoma iyi nkuru ikenewe cyane uko yaba ingana kose.
Sinasoza iyi nkuru ntakubwiye ko kuri uyu wa 19/6/2016 saa 12:00am ku Muhima hari igitaramo cya Korari Abahamya bazwi kuri ya ndirimbo ivuga ngo Yesu ntiyaraye muri beriso,ntiyateze rifuti... Bakazaba bashyira ahagaragara umuzingo (album) w’amashusho (dvd) wa 4. Ni mu gitaramo bazafatanyamo na korari Abakurikiye Yesu(Kacyiru), Ibyiza by’Ijuru (Rugunga), Maranatha men.....
Bigirimana Phanuel nawe uzwi mu ndirimbo nka Inzu itava,Amahumbezi,Amatekamuntu...azaba ashyira ahagaragara umuzingo we wa 3 q’amajwi witwa "Amajwi y’Inyoni" ku rusengero rwa Karambo afatanije na Yesu araje (LMS Kamukina), Worship Singers (Nyabisindu), Ababimbuzi (Muhima), Muhimpundu Anne,Uwase Yvonne..
Aime J. d’Amour N.
- " Impamba Itazakugeza i Kigali Uyirira ku Ruyenzi" Byakomotse he ?
- Umuyobozi bamushyinguranye Miliyoni 200 zo guha Imana nka ruswa
- Waba uzi imvugo yitwa “kubyaza abagabo” igiye gusenya ingo icyo ivuze ? Menya byinshi kuri yo
- Ibintu 5 wakwitaho mu gihe cyo gusenga
- Umuforomo amaze kwica abarwayi 43 bamwe muri bo abahotora
- Habanabakize yahanuye ibizakurikira amatora y’umukuru w’igihugu cy’u Rwanda
- Abagabo n’abasore bakunda kwambara amapantaro afatiriye cyane baraburirwa kuko bashobora kuyakuramo imbwa yiruka
- Yatandukanye n’Umugabo we kubera ko ataciye imyeyo akaba atanyara, Video abivuga
- Tariki 08 Nyakanga
- Nyabugogo : Umucyecuru Afashwe na mashitani Pasiteri aza yiruka Kumusengera ngo Amuvemo maze Amashitani afata Pasiteri !!
- -| amakuru
- -| Amakuru yo hanze
- -| amateka
- -| imyidagaduro
- -| indirimbo
- -| inyigisho
- -| iterambere
- -| iyobokamana
- -| politike
- -| ubuhamya
- -| ubukungu
- -| ubuzima
- Komisiyo Nzahuratorero rya ADEPR , irashinjwa ubushinyaguzi
- Menya uburozi buri muri Coca cola ikinyobwa bivugwa ko kidasindisha ariko kirimo ibiyobyabwenge
- Umugore wa Bishop yafashwe asambana n’umunyepolitiki mu gihuru
- Pasiteri yaguwe gitumo asambanya umugore w’abandi bamuzengurutsa umujyi wose yambaye ubusa
- Biravugwa ko Clement yajyanye na Knowless gupimisha ko ari we se w’umwana koko
- Ukurusha umugore akurusha urugo ; Mugabo menya ibiranga umugore mwiza
- Uburusiya bwasohoye igiceri cyiriho ifoto ya Donald Trump gitera urujijo beshyi
- Mugabo niba ucyeka ko umugore wawe atanyara sibyo ! Soma Inkuru umenye ukuri
- Kinshasa : Leta ivuga ko yasumbirijwe na M23 ingabo za Loni zikabihakana
- Inkuru y’ubuzima budashoboka ;Umukecuru w’imyaka 101 yabyaye nyuma y’aho ibimenyetso byagaragazaga ko bidashoboka


text:
Ni iby'ingenzi ko tumenya ko Yesu yari azi neza iby'ubutware busumba-byose bwe, aho yaturutse, n'ibyari bigiye kumubaho uko yishingikirizaga ku kwizera ibyo Se yakoraga (reba 13:1, 18); ariko yemeye ku bwende bwe gufata umwanya w'umugaragu maze yoza ibirenge by'abigishwa be. Reba ukuntu gutekereza kwe n'ibyo yakoraga byari bitandukanye no kubura umutekano kw'abigishwa be (reba Matayo 20:20-24; Mariko 9:33-34; Luka 22:24-30).
Umutekano We muri Se, urukundo rwe, n'ibyiringiro bye muri Se no mu bihe bizaza byatumaga afata umwanya w'umugaragu, urugero rutangaje rwo kwicisha bugufi. Iyi myifatire, ukwizera, n'ibikorwa byerekana umurimo We wuzuye ku isi (reba Abafilipi 2:5-8) kandi bikaduha urugero rutunganye rw'ibyo ashaka gukora mu bugingo bwacu. Ariko biduha n'urugero rw'uko ibi bikorwa – kubwo kwizera no gusobanukirwa abo turi bo muri Kristo no kubw'ibyiringiro by'ubwiza bw'iteka bw'ibihe bizaza.
Iby'amateka n'umucyo: Kwoza ibirenge byari bikenewe muri buri rugo muri Palestina. Kuki? Inzira ntizari zanduye gusa cyangwa ngo zibemo imyanda gusa, ahubwo zahoragamo iyarara n'amabyi y'inyamaswa zagendagendaga muri izo nzira. Abantu bambaraga inkweto z'imishumi nta masogisi kandi ibirenge byabo byashoboraga kwandura cyane. Umuhango wari uko bahuriraga ku meza ku mugoroba. Ibirenge byanduye kandi binuka byashoboraga gutuma ibyo kurya n'ubusabane biba bibi. Abagaragu bagombaga kwoza ibirenge by'abashyitsi, kandi byari ikimeneyetso cy'icyubahiro kuri nyiritungo gutanga umugaragu wo kwoza abashyitsi ibirenge. Kutabasha gutanga umugaragu wo kwoza ibirenge byari ugusuzugura ibyo gucumbikira abantu (reba 1 Samueli 25:41; Luka 7:40-50; 1 Timoteyo 5:10).
Kubera ko ifunguro rya nyuma ryabereye mu rugo rw'umuntu, kandi ahari nk'ihuriro ryo mu ibanga, dushobora kubona neza impamvu ntawari uhari ngo akore ibyo. Byongeye, kubera ko abigishwa bari buzuye inzozi z'imbaraga n'icyubahiro azagira mu bwami buzaza, tubasha kubona uko Umwami yakoresheje uyu mwanya ngo yigishe amahame amwe y'ingenzi mu bugingo bwa gikristo. Abigishwa bagiriranaga ishyari kandi bahiganirwaga umwanya mwiza. Bashoboraga kurwanira intebe y'ubwami, ariko ntibashoborsgs kurwanira igitambaro cyo guhangura abantu.238
Uko byari bimeze muri icyo gice byerekana ingorane zimwe zikomeye mu bizera dukeneye kurwanya niba tugomba guhagararira Umwami Yesu by'ukuri muri iyi si.
Ingorane ya mbere yari ukwiyemera kwabo no kwirata byagaragaraga mu buryo bubiri:
Hariho ingorane ya kabiri. Nk'ibiturutse kuri ibi, hari ugushaka ubumwe n'Umwami no hagati yabo ku meza ya Pasika n'ibirenge bitogeje kandi byanduye. Bityo, nk’uko yahagurutse akava mu ntebe Ye yo mu ijuru agahinduka umuntu ubambwa ku musaraba ku bwacu, ni ko Umwami yahagurutse ku meza, ashyira imyenda ye ku ruhande, afata igitambaro yari akenyeje, maze atangira kwoza ibirenge by'abigishwa.
Kwoza ibirenge by'abigishwa bitwigisha ko ari ngombwa kwiyoza buri munsi kubwo kubabarirwa ngo tugire ubusabane n'Umwami.
Icyaha kibangamira ubusabane, ariko urukundo rwoza kandi rukagarura ubusabane (13:6-10). Uretse Yuda, Umwami yari hamwe n'abizera, abari barashyize ukwizera kwabo mu Mwami Yesu, ariko bageragezaga kugira ubusabane na We n'ibirenge bitogeje. Ibirenge bitogeje ni kimwe n'umwizera ugerageza kugendana n'Umwami, akiga Ijambo, agasenga, cyangwa akamukorera afite icyaha azi mu bugingo bwe, nk'icyaha cyo kwiyemera cyangwa kwigenga. Ikiganiro na Petero no kwanga kwe ko Umwami amwoza ibirenge byerekana uko kudahita twumva ukuri kwe byacu.
Hari amagambo abiri y'Ikigiriki akoreshwa mu kuvuga kwoza. Hari nipto ryakoreshwaga ku kwoza igice cy'umubiri, nk'ibiganza, mu maso, n'ibirenge. Iri jambo risobanurwa ngo “kwoza” aho riboneka hose muri iki gice. Ijambo rya kabiri ni louo ryasobanuraga kwoza umubiri. Ryari ryerekeye ku kwoza umubiri wose. Rikoreshwa mu murongo wa 10 kandi rigasobanurwa “uwuhagiwe” (louo) akeneye kwoga (nipto) ibirenge bye gusa. Igihe Petero yanze kwemerera Umwami ngo amwoze (nipto) ibirenge bye, Umwami yarasubije ati, “Ni ntakoza (nipto) nta cyo (ubusabane) tuzaba duhuriyeho. Ntabwo yarimo kwangira Petero agakiza cyangwa ubumwe na We. Ikivugwa aha ni ubucuti magara. Kugira ngo habeho ubusabane, hagomba kubaho kwozwa buri munsi kubwo kwatura ibyaha bizwi byose (1 Yohana 1:9). Iyo twatuye, We, Umwami Yesu, akiranukira kutubabarira no kutwoza (kwoza ibirenge byacu).
Kutizera kubangamira ubumwe, ariko urukundo rutanga uburyo n'ubumwe (13:10-11). Mu murongo wa 10, Umwami yashyizeho itandukaniro hagati yo kwuhagirwa no kwozwa ibirenge n'Umwami. Mu buryo ubwo ari bwo bwose, Umwami ni We woza, tubyakira kubwo kwizera no kwumvira ikivugwa.
Uwogejwe ni uwizeye Kristo nk'Umukiza. Icyo bibyara ni ukwoza - bigira ingaruka zihoraho. Ibi bigaragazwa n'igihe inshinga zitondaguwemo mu Kigiriki. “Uwuhagiwe” ni igihe cyashize cyerekana igikorwa cyarangiye n'ingaruka ziriho ubu. Iyo dukijijwe, ntituba dukeneye ukundi kwuhagirwa, tuba dukeneye kwozwa buri munsi gusa ibyaha dukora uko tugenda mu nzira zirimo umukungugu kandi zanduye zo muri ubu bugingo. Ukwuhagirwa kw'umurimo wo kwezwa w'umusaraba kubwo kwizera Kristo kurahagije ku byo ubugingo bwatuzanira byose (Abaroma 8:31-39) kandi kuzana abizera bose mu bumwe bushya bw'abana b'Imana (Yohana 1:12).
Kwozwa buri munsi kubwo kwatura kurakenewe ku burenganzira bwo kugira ubumwe n'imbaraga za Kristo kubwo kuyoborwa n'Umwuka mu bugingo bw'umuntu. Bose uretse Yuda waje kugambanira Umwami, bari barizeye Umukiza kandi bari batunganye mu buryo bw'uko bari baruhagiwe byo gukizwa igihano cy'ibyaha. Bose, icyakora, bari bakeneye - kandi bashoboraga gukenera mu bugingo bwabo bwose ku isi – kwozwa buri munsi ngo bagume mu busabane.
Nk'uko Kristo yari yarabogeje kandi yarabababariye, ni ko bari bakeneye kugirirana nk'ibyo ubwabo n'abizera bose. Ibyo bari barabonyeho urugero mu bugingo bwe byari ibya ngombwa cyane mu bugingo bwabo no ku mugambi wabo mu isi (reba Abagalatiya 6:1 n'ikurikira; Abefeso 4:32; Yohana 13:35).
(1) Kumenya abo turi bo no kuruhukira mu byo Imana irimo ikora ni ngombwa ku gukorera abandi (Abaroma 12:3; Abefeso 1:3).
(2) Ntidushobora kugirana ubusabane n'Umwami nk'umwizera utogeje, ni ukuvuga, udafite kwatura ibyaha nyakuri.
(3) Ntidushobora kugira ubumwe n'Umwami tudafite kwizera Kristo.
(4) Iyo dukoze icyaha, ntituba dukeneye kwuhagirwa ukundi – ntidutakaza agakiza kacu.
(5) Kubwo kwicisha bugufi nka Kristo, tugomba gufatanya (Abafilipi 2:3-5; Mariko 10:43-45).
(6) Tugomba kubabarira abandi nk'uko Kristo yatubabariye (Abefeso 4:32).
(7) Tugomba gufasha mu kugarura mwene Data wizera Kristo nk'uko Umwami atugarura (Abagalatiya 6:1 n'ikurikira).
238 Merrill C. Tenney, John: The Gospel of Belief, Eerdmans, Grand Rapids, 1948, p. 199.


text:
Aleexandra Khefren w’imyaka 18 akomoka muri Burayi bw’uburasirazuba,yahisemo gushyira ku isoko ubusugi bwe mu rwego rwo gufasha ababyeyi be benda gusohorwa mju nzu babamo ndetse no kwiyishyurira kugira abashe gukomeza kwiga muri Oxford,uyu mukobwa abinyujije kuri Escort girls arasaba miliyoni imwe y’ama Euro ku muntu wifuza kuryamana na we bwa mbere.
Nk’uko Aleexandra we yabyivugiye mu kiganiro kinyura kuri Televiziyo kitwa “This Morning” ngo igitekerezo cyamuje mu mutwe nyuma yo kureba filme yitwa Indecent Proposal=Proposition Indécente aho umugabo w’umuherwe uba witwa Robert Redford ahereza miliyoni y’amadolari umugore uba ufite ubukene ukina witwa Demi Moore kugira baryamane ijoro rimwe ry’urukundo.
Ikirahure cy’umuvinyo (Vin) kizabimfashamo
Ngo ntabundi buryohe abitegerejemo usibye gukorera amafaranga ndetse ngo nibiba ngombwa azemerera uzemera kumwishyura ko yabanza kumupimisha akimenyera neza ko ari isugi,ibi byarunguye umunyamakuru Philip wamubazaga maze ahita amubwira ati” je suis moi-même père et j’aimerais quand même te demander ceci:Es-tu cinglée? Est-ce vraiment un choix mûrement réfléchi?”, lui lance l’animateur Phillip” tugenekereje Philip ati” Njyewe ubwanjye ndi umubyeyi ,ndashaka kukubaza nti : ntiwasaze? ese urumva ko igitekerezo gikwiye ?
Ntabwo ababyeyi be babizi
Aleexandra ati” ntabwo ababyeyi banjye babizi,ntanubwo bateze bazabimenya..icyo nshaka ni ukubakura mu bukene nkabahereza inzu kandi nkabubahisha narabibasezeranyije kandi bazi ko nzakura amafaranga mu bijyanye no kumurika imideli bityo rero ntabwo bazi ko nahisemo iyi nzira kandi ntanubwo nteze nzabibahishurira”
Kuri we uburyo bw’imibereho nicyo kibanza ibindi bikaza nyuma nubwo bamwe batamwumva abandi bakihutira kumucira urubanza kuri we ngo ntacyo bimubwiye kuko amahitamo ye ariyo yonyine yifitiye kandi azi neza ko atazayicuza mu gihe kizaza .


text:
Imbuto yo kwihangana Ruhogo Manzi Irénée
Ijambo ry’Imana riratubwira ngo Hahirwa umuntu wihanganira ibimugerageza kuko namara kwemerwa azahabwa ingororano, ndetse nikamba ry’ubugingo buhoraho halleluya Yakobo 1:12
Kugira imbuto yo kwihangana bivuze iki? Umuntu ayigira ryari? Ese iva hehe?
Kwihangana, mu Kigiriki (Greeks Word) babisobanura uburyo bubiri (Hupomonē) bivuga igihe umwe muri mwe ateye hejuru undi agaca bugufi, ubundi buryo (Makrothumia) Aha ni ukugira ya mbuto ya Mwuka Wera, aho wihanganira ikintu, utazi igihe kizarangirira ariko ufite ibyiringiro ko kizavaho
Kwihangana ni kimwe mu bintu biranga umuntu wakiriye kristo. Bibiliya iratubwira ngo dukwiriye kwihanganira ibigeragezo kuko Umwami dukurikira nawe yabanje kubinyuramo, kwihangana kwe kwatubereye agakiza (2 Petero 3:15). Ibyanditswe kera byose byandikiwe kutwigisha, kugira ngo kwihangana no guhumurizwa bitangwa na byo biduheshe ibyiringiro. (Abaroma 15:4)
IYO TUMAZE GUHINDURWA N’IJAMBO RYE, mu bwonko uko dutekereza birahinduka, wa muntu utagiraga kwihangana agatangira kwera imbuto yo kwihangana,
Reka nkubwire imwe muri quality ( ikiza kiruta ibindi) ku muntu ufite kwihangana, kenshi abamaze kubaka barabyumva cyane kuturusha, ariko abatarubaka nabagira inama yo kujya mureba n’umuntu uzi kwihangana, kuko kwihangana ni kimwe mubisobanura urukundo rw’ukuri, igihe muzaba muri kumwe akamenya ko muryama ukagona, ( wagirango bacometse moteri mu cyumba ) akabyihanganira Kwihangana ntago ari ukubivuga mu magambo ngo ndihanganye, ahubwo nuburyo wiyerekana mu kintu cyabaye kitari kiza, ukarindira ubushake bw’Imana.
Ni ryari wamenya ko ufite imbuto yo kwihangana?
Bibiliya itubwira neza ngo mumenye yuko kugeragezwa ko kwizera kwanyu gutera kwihangana. (Yakobo 1:3) iyo uri mu bigeragezo
Nukuvuga ngo uko dukomeza kwizera mu buzima bwacu bwa buri munsi niko intambara nazo ziba nyinshi, abakuvuga, abagusebya, abakwanga, abaguhemukira, mu rugo ntibigende neza, uburwayi, kubura abo dukunda, gusitazwa nabitwa abakozi b’Imana, cg abo uyobora , kubura akazi , kwirukanwa mu kazi, nibindi bitugeraho bitandukanye, ibi byose ndakubwira ko Imana iba ibizi kuko imenya byose, ihera mu itangiriro ikamenya niherezo, ngo ariko ibi bitugerageza bituma kwihangana kwacu gukomera amen.
Hari imvugo Nziza twifuza ko Imana natwe yazatubwira urya munsi w’urubanza iti uzi kwihangana kandi warenganirijwe izina ryanjye ntiwacogora. (ibyah 2:3)
Bibiliya itubwira uburyo umugabo w’Imana Aburahamu yihanganye agahambwa ibyo yasezeranijwe, impamvu ubabazwa nubuzima nuko hari amasezerano y’Imana ufite, hari ibyo iri gutegura byiza kubuzima bwawe, ishuri/ ubutayu uhagazemo hari ibyiringiro byo kuri sohokamo komeza kwihangana, komeza kwizera,
Iyo ufite kwizera no kwihangana bikwinjiza mu masezerano
Ariko mureke kwihangana gusohoze umurimo wako, mubone gutungana rwose mushyitse mutabuzeho na gato. (Yakobo 1:4)
kugira ngo mutaba abanebwe, ahubwo mugere ikirenge mu cy’abaragwa amasezerano babiheshejwe no kwizera no kwihangana. (Abaheburayo 6:22)
Hari abatubanjirije mu kugeragezwa no kubabazwa, benshi Bibiliya itubwira Yosefu wihanganye mubusore bwe, ntiyaryamana na muka Potifari, Aburahamu wihanganiye isezerano, nabandi muzi benshi ndetse n’uyu munsi dufite abatuzengurutse hafi yacu baduha ubuhamya, Hana wihanganye igihe Penina yamukinaga kumubyimba kuko nta kana yarafite, Yobu avuga amagambo akomeye cyane ati Mbese umuntu ni we ntakira? Icyatuma ntareka kwihangana ni iki? Yobu 21:4, abasoma ijambo ry’Imana muzi ibyago yahuye nabyo ibintu bimushiraho, ariko ntiyareka Imana ye, heeeeeeee,
Birashoboka ko umugore cg umugabo wawe, Umwana Wawe, cg ababyeyi bawe batamenya kwihangana kwawe, ariko Imana Ishobora byose ndakubwira ukuri izi umutima wawe uko umeze, umugore wa Yobu ntiyarazi ibanga Yarabitse hahahahah nawe komeza kwihangana kwawe.
Reka ngutangarize ngo kwizera no kwihangana kwacu hari aho bitwinjiza Imana ikatubona ukundi.
kuko tuzi yuko amakuba atera kwihangana, kandi kwihangana kugatera kunesha ibitugerageza, uko kunesha kugatera ibyiringiro.
Iherezo ry’ikintu riruta intangiro yacyo, uw’umutima wihangana aruta uw’umutima w’umwibone., kana ka muturanye cg muvukana yakuratira uburyo yageze kubintu atabikubwiriye kukwigisha ahubwo mwatonganye ariko kwihangana kuri mu mutima, kunezeza Imana kuko ibyo yaba akubwira ari ibyo mwitangiriro ariko wowe urasabwa gukomera mugihe nkiki, kugira ngo mu iherezo uzabe ufitemo imbaraga nyinshi Bibiliya irabwira ngo Uwiteka ni mwiza ari hangana kandi agira neza, atugirira imbabazi nimpuhwe nyinshi, arinda ikirenge cy’umukiranutsi akomeza amaboko atentebutse, niwe uha imbaraga abarambiwe, abatishoboye akabakomeza halleluya ngo Hahirwa umuntu umutegereza
Yesu yaravuze ati "Nimwihangana muzakiza ubugingo bwanyu"
Ruhogo Manzi Irénée


text:
Chorale YASIPI yateguye igiterane cyo guhimbaza Imana
Chorale YASIPI yateguye igiterane cyo guhimbaza Imana gifite intego igira iti<
Iki giterane kizaba ku cyumweru taliki ya 7.2.2016,kizabera muri IPRC Kigali ahahoze ETO Kicukiro,munzu mbera byombi ya IPRC,kizatangira saa saba z’igicamunsi(13h00)
Icyo giterane cyizaba kirimo amakorali atandukanye ,nka Chorale Silowamu ya Kumukenke,chorale Inkingi ikorera umurimo w’Imana muri CEP IPRC/day program.hazaba hari n’abavugabutumwa batandukanye nkuzwi cyane nka SEMAJERI,n’abandi
Chorale Yasipi yatangiye gukora umurimo w’Imana mumwaka wa 2012 muri CEP/EVENING,iwutangirira mu ishuli rikuru ry’ubumenyi ngiro,IPRC Kigali,itangizwa n’abanyeshuli bigaga muri programe ya nijoro,dore ko abigaga kumanywa bo bari baramaze gutangira Umurimo w’Imana.
Iyi chorali yatangiye iririmba indirimbo zo mugitabo dore bari bataragira izabo,nyuma babifashijwemo nabamwe mubaririmbyi bayitangije nka Emelta,Claire,J Luc,Boneza,Mucyo n’abandi,batangirira kundirimbo yabo yitwa Nyamutunzi,barepeteraga munsi y’igiti kiri hafi ya chapele,
muri 2013,iyi chorali yari nto mumyaka,ugereranije nizindi zose zari zigize amatorero atandukanye abarizwa muri IPRC KIGALI,Yaciye agahigo ko kubimburira izindi zose isohora indirimbo y’amajwi,ndetse n’amashusho bise IMPANDA,bituma nizindi chorale zitandukanye zitinyuka zitangira gukora indirimbo zitandukanye,ariko mumateka ya IPRC Kigali chorale yasipi niyo yasohoye indirmbo bwambere.
Iyi chorale ikaba itegura iki giterane mu rwego rwo gukomeza kwiyubaka,no kwagura ibikorwa byayo bitandukanye by’ivugabutumwa,hano mu Rwanda ndetse no hirya no hino ku isi


text:
“Nabitse ijambo ryawe mu mutima wanjye Kugira ngo ntagucumuraho”- Zaburi 119:11
Mu isi hari byinshi tugenda duhura nabyo bishobora gutuma twitwara nabi ndetse tukanakora ibidakwiriye byababaza umuremyi wacu ariko Bibiliya itubwira uburyo twakirinda ibibi dukora tukitwara neza maze Imana igakomeza kutwishimira .
Dukwiriye kwiga amategeko y’Imana ndetse n’inzira nziza ziboneye kugirango dukomeze kuyoborwa n’umwuka wayo ndetse tunirinde kuyicumuraho. Zaburi 119:26 itwibutsa iti: “ Nakubwiye inzira zanjye zose kugira ngo unsubize. Unyigishe amategeko yawe.”
Ijambo ry’Imana rikwiye gushikama mu mitima yacu kuko rizaduha ubufasha n’uburinzi mu byo dukora byose kandi mureke dukomeze gushikama dukururikiza urugero rw’umwandisti wa Zaburi wagize ati “Amategeko Y’imana ye ari mu mutima we, Intambwe ze ntizizanyeganyega”-Zaburi 37:31
Benedata mureke dukomeze kwiga ijambo ry’Imana dushyizeho umwete kandi turihorane mu mitima yacu!


text:
Mu Karere Ka Nyagatare Basoje Icyiciro Cya Kabiri Cy’ Urugerero
NYAGATARE-Abaturage batuye mu murenge wa Rukomo barakangurirwa gufata neza ibikorwa byose byakozwe n’intore zimaze amezi 7 ku rugerero. Ibi bakaba babisabwe na Rwaka Nicolas, umutahira w’intore mu More...
Ngoma: Intore ziri kurugerero zafashije abaturage guhindura imyumvire none barikwiteza imbere
Abaturage bo mu murenge wa rurenge ho mu karere ka ngoma barishimira ibikorwa by’amajyambere bamaze kugeraho babikesheje ubuyobozi bwiza, by’umwihariko bakaba banashimira intore zo ku rugerero More...
Intore zashoje icyiciro cya mbere cy’urugerero zashimiwe ibikorwa byiza zakoreye akarere ka Gicumbi
Kuri uyu wa gatanu tariki ya 28/06/2013, kimwe n’ahandi mu gihugu hose, mu karere ka Gicumbi hijihijwe umunsi wo gusoza ku mugaragaro urugerero mu cyiciro cyarwo cya mbere cy’intore zo ku mukondo. Umunyamabanga More...


text:
Rwanda: Nta joro ry'ubusa bucya DMI itarigishije umuntu! uwaburiwe irengero ubu ni Prof Hakorimana Robert Clement wa KHI !
[Ndlr :Nta gitangaza kirimo ko umwarimu wa kaminuza mu Rwanda arigiswa n’inzego zishinzwe umutekano za Kagame, buriya uyu mwarimu basanze muri telefoni ye habamo whatapp, Viber, akaba yandika kuri facebook ; byose akabikoresha avugana n’abanyarwanda bari hanze y’igihugu ! DMI yamushyize ahantu ari kujombagurwa ibikwasi ngo atange imfunguzo (mots de passe) zo kuri izo mbuga kugira ngo barebe niba ataravuze nabi Paul Kagame ! Nyuma tuzatangarizwa ko Pfof Bikorimana Robert Clement ari mu maboko ya polisi kubera icyaha cyo gushaka guhirika leta cyangwa se nyirubwite azadutanagarize ko yari yaratemberereye kure !]
Hashize icyumweru gisaga ntawe uzi aho Hakorimana Robert Clement, Umwarimu wo muri Kaminuza y’u Rwanda Ishuri ry’Ubuvuzi (ryahoze ryitwa KHI) aherereye kuko atakigera mu rugo iwe no ku kazi.
Nyirarugendo Victoire umugore we arasaba inzego z’umutekano ubufasha kumenya aho umugabo we aherereye kuko yabuze kuva ku gicamunsi cyo ku wa 18 Mata 2014 ubwo yari yagiye gusenga. Nyuma yo kumenya aya makuru IGIHE yegereye Nyirarugendo, kugira ngo hamenyekane neza niba koko iyi nkuru ari imvaho, agira ati “Umugabo wanjye yavuye mu rugo ku gicamunsi agiye gusenga. Dusengera muri Rwanda for Jesus ku Kicukiro. Kuva icyo gihe kugeza ubu sindongera kumubona.”
Yakomeje agira ati “Nabajije ku rusengero, bambwira ko bavuye gusenga abo bari kumwe bamusize Sonatubes. Ngo yasigaye ku muhanda ateze imodoka. Ntiyigeze agera mu rugo, ntituzi n’aho yaba yaragiye. Twazengurutse hose muri Kigali, kuri sitasiyo za Polisi ntitwamubona. Ubu narumiwe !”
Nyirarugendo Victoire yadutangarije ko nta kibazo kindi azi cyari gutuma wenda umugabo yagirirwa nabi cyangwa se yava mu gihugu atamubwiye. Yatubwiye kandi ko mu gihe cyose bamaranye nta kibazo na gito bari bafitanye, dore ko banafite umwana umwe w’imyaka umunani.
Umuyobozi ushinzwe abakozi muri Kaminuza y’u Rwanda, ishuri ry’ubuvuzi (ryahoze ari KHI), kuri telefoni ye igendanwa, yatubwiye ko ahuze, twongeye kumuhamgara dusanga itaboneka. Ku rundi ruhande, amakuru aturuka muri iri shuri, abo twaganiriye batifuje ko amazina yabo yatangazwa, batubwiye ko uwo mwarimu batamuheruka, dore ko yanabuze ikiruhuko cyatangiye. Ku mibanire ye n’abo bakorana, badutangarije ko nta muntu n’umwe bari bazi bafitanye ikibazo.
Twashatse kumenya koko niba Hakorimana ku itariki bivugwa ko yaburiyeho yarageze mu rusengero rwa Rwanda for Jesus ku Kicukiro, umuyobozi w’iryo torero, Pasiteri Jimmy Muyango, tumuhamagaye ntiyatwakitiriye, atwoherereza ubutumwa bugira buti “Message plz.” Twamwoherereje ubutumwa buvuga mu ncamake icyo twifuzaga kuvuganaho na we, adusubiza agira ati “Ndi muri conference, twavugana nyuma ya saa mbiri.” Nyuma y’iyo saha yatwemereye, twongeye kumuhamagara ariko ntiyakira telefoni, ntiyongera no kugira ubutumwa bugufi atwoherereza.
Umuvugizi wa Polisi y’u Rwanda, ACP Damas Gatare, yavuze ko ikibazo cyabagezeho, ubu urwego rushinzwe iperereza rugikurikirana ariko bataramenya neza aho uwo mwarimu yaba ahererereye. Agira ati “Ikibazo cyageze kuri polisi haracyakorwa iperereza.”
Amakuru akomeza agaragaza ko avuga ko uyu mwarimu, Hakorimana Robert Clement, avuye mu rusengero yamanukanye n’imodoka ya Pasiteri imugeza Sonatubes, asigara ateze ijya Nyabugogo. Kuva icyo gihe ntawamenye irengero rye.
Source : Igihe.com


text:
ven.
03
févr.
2012
ISOMO RYA MBERE
Igitabo cya mbere cy’Abami (1 Bami 11, 4-13)
4Salomoni amazc gusaza, abagore be bamuhinduye umutima bawerekeza ku zindi mana; maze umutima we ntiwakomeza kurangamira Uhoraho nk’uko uwa se Dawudi wari umeze. 5Salomoni ayoboka Ashitoreti, imanakazi y’ Abasidoni, na Milikomu, ishyano ry’Abahamoni. 6Salomoni akora ibyo Imana yanga, ntiyaba akivobotse Uhoraho nk’uko se Dawudi yari yarabigize. 7Nuko Salomoni yubaka hejuru y’umusozi uteganye na Yeruzalemu, ahubaka urutambiro rugenewe Kemoshi, ishyano ry’Abamowabu, yubaka n’urundi rutambiro rugenewe Moleki, ishyano rv’Abahamoni. 8Abigenzereza atyo ibigirwamana by’abagore be b’abanyamahanga bose ; batwikiraga imana zabo imibavu, bakazitura n’ibitambo.
9Uhoraho arakarira Salomoni, kuko yari yarayobeje umutima we awutanya n’Uhoraho, lmana ya Israheli, yari yaramubonekeye kabiri 10kandi ikamutegeka imwihanangiriza ko atazagira izindi mana yiyegurira, nyamara Salomoni ntiyumvira icyo Uhoraho yari yanutegetse. 11Uhoraho abwira Salomoni ati « Kubera ko wangenjeje utyo, ukaba utarakurikije lsezerano ryanjye n’amategeko nari naguhaye, ngiye kukunyaga ubwami mbugabire umwe mu bagaragu bawe. 12Nyamara simbikora ukiriho kuko ngiriye so Dawudi, ahubwo nzabunyaga umwana wawe. 13Ariko kandi na we sinzamunyaga ubwami bwose, nzamusigira umuryango umwe kubera so Dawudi na Yeruzalemu nitoreye. »
ZABURI (Zab 106 (105), 3-4ab, b.35, 3b-37, 39-40)
Inyik/ Uhoraho, uratwibuke,
wowe ugirira neza umuryango wawe.
Hahirwa abita ku mategeko y’Uhoraho
Igihe cyose bagakurikiza ubutabera!
Uhoraho, uranyibuke,
wowe ugirira neza umuryango wawe.
Koko twaracumuye nk’abasekuruza bacu,
Twaragomye duteshuka inzira,
Bivangavanze n’abanyamahanga,
Maze biha gukurikiza imico yabo,
Bagaragiye ibigirwamana byabo,
maze bibagusha mu mutego ;
abahungu babo n’abakobwa babo.
Babaturaho ibitambo by’ibigirwamana!
Barihumanyije kubera ibyo bakora,
imigenzereze irabandarika;
nuko uburakari bw’Uhoraho bugurumanira umuryango we,
azinukwa abo yari yaragize abe.
IBANGONDIRIMBO RIBANZIRIZA IVANJILI (Yak 1, 21)
Alleluyu Alleluya.
Nitwakirane urugwiro ijambo ryatubibwemo:
ni ryo rishobora kudukiza.
Alleluya.
IVANJILI
+ Mariko (Mk 7,24-30)
Muri icyo gihe,24Yezu ajya mu gihugu cya Tiri. Nuko yinjira mu mu nzu adashaka ko hagira ubimenya, ariko ntiyashobora kuhaguma bitamenyekanye. 25Ako kanya, unugore wari ufite umwana w’umukobwa wahanzweho na roho mbi yumvise bamuvuga, araza amupfukama imbe. 26Uwo mugore yari umunyamahanga, kavukire k’i Fenisiya ho muri Siriya, nuko amusaba kwirukana iyo roho mbi yari mu mukobwa we. 27Yezu aramubwira ati « Reka abana babanze bahage, kuko bidakwiye gufata umugati w’abana ngo bawujugunyire ibibwana. » 28Umugore aramusubiza ati « Ni koko, Nyagasani! ariko n’ ibibwana birya utuvungukira abana bataye mu nsi y’ameza. » 29Aramubwira rero ati «Ngiriye iryo jambo uvuze, ngaho genda, roho mbi ivuye mu mukobwa wawe.» 30Uwo mugore arataha, asanga umwana arambaraye ku buririikoko roho mbi yamuvuyemo.


text:
’Made in Rwanda’ ni politiki Leta yashyizeho yo kugabanya ibyo u Rwanda ruvana mu mahanga, hagatezwa imbere ibikorerwa mu Rwanda.
Iryo murikagurisha ribera mu Karere ka Rwamagana ririmo abamurika ibintu bikorerwa mu Rwanda nk’inkweto n’imyenda, intebe n’amakaro yo kubaka akorerwa mu ishuri rya IPRC East.
Umuyobozi w’Urugaga rw’Abikorera mu Ntara y’Iburasirazuba, Eng. Habanabakize Fabrice, avuga ko muri iryo murikagurisha hatekerejwe cyane gahunda yo guteza imbere ibikorerwa mu Rwanda, kugira ngo abikorera bayumve neza kandi bayigire iyabo.
Ati “Nk’abikorera, turifuza ko gahunda yo guteza imbere iby’iwacu tuyitangira ikatujya mu maraso, tubashe kwigira, u Rwanda rugere ku rwego twifuza kurugezaho.”
Abatangiye gushyira mu bikorwa gahunda ya “Made in Rwanda” bari muri iryo murikagurisha, bavuga ko ishoboka kuko ibyo bakora bikunzwe cyane.
Nshimiyimana Olivier uhagararariye sosiyete yitwa Viato Nzuri ikorera inkweto mu Karere ka Gatsibo, ati “Iriya gahunda irashoboka kuko inkweto dukora zikunzwe cyane, iyo uzigereranyije n’izituruka hanze usanga izacu ziri gukundwa cyane.”
Guverineri w’Intara y’Iburasirazuba, Uwamariya Odette, avuga ko iri murikagurisha riri kuba ku nshuro ya munani rifite akamaro kanini kuko kuva ritangiye, ryagiye rituma abikorera barushaho kunoza ibyo bakora, ku buryo bashobora no kubijyana mu mamurikagurisha mpuzamahanga.
Agira ati “Harimo ibanga rikomeye kuko ugeze mu imurikagurisha umwaka wa mbere, usanga ibikorwa bye biri ku rwego runaka, ariko uko arushaho kurigarukamo agasangira amakuru n’abandi, arushaho kubinoza no kubiteza imbere.”
Imurikagurisha ry’Intara y’Iburasirazuba ryatangiye tariki 18/08/2016, rikaba rizamara iminsi 10.
Ritegurwa n’Urugaga rw’Abikorera ku bufatanye n’iyo ntara. Kugeza ubu, rikaba ririmo abamurika ibikorwa bya bo bagera ku 128 barimo Abanyarwanda 115, n’abanyamahanga 13 bo mu bihugu bya Uganda, Pakistan, Kenya, Ubuhinde n’ u Burundi.


text:
Bakunzi ba Touchrwanda ni byiza ko twungurana ubumenyi butandukanye, ari nayo mpamvu tuzajya tugerageza kubereka bimwe mu bintu ushobora kuba utazi nyamara bikunze kuba ku bantu benshi igihe bari kuri mudasobwa zabo.
Hair umukunzi wacu watwandikiye atubaza ikintu impamvu iyo ishyize Flash Disk kuri mudasobwa ye bamubaza ngo Format Disk nyamara hariho ibintu akeneye k’uburyo atayi formata.
Niba nawe iki kibazo cyarigeze kukubaho dore inzira wabicishamo k’uburyo bitazongera kubaho ukundi.
Mu gukemura iki kibazo hifashishwa inzira nyinshi arizo ngiye kukwereka.
- Inzira ya Mbere
Mbere na mbere banza uhinduranye imyanya wacometseho, hari igihe umwanya umwe wo kuri Mudasobwa yawe ushobora kuba udakora neza, biba byiza iyo ufashe Flash yawe ukayishyira mu wundi mwanya ukareba niba hari icyo bitanga, mu gihe byanze koresha izi nzira.
- Inzira ya Kabiri
Ongera watse mudasobwa yawe bundi bushya(Restart) maze ubone gucomekaho Flash yawe
- Inzira ya gatatu
Ushobora gushyiramo software igarura ibintu byaburiye kuri Flash nayo ikaba yagufasha kubona ibyo ushaka utiriwe u format
kanda hano ubashe kubona iyi software: free data recovery software
- Inzira ya Kane
Fungura Mudasobwa, ujye kuri Start, ukande Accessories, uhite ukanda kuri Command Prompt maze uhitemo Run as Administrator.
Nyuma uhite ukanda sfc/scannow hanyuma ukande kuri Enter
- Inzira ya gatanu
Comeka Flash yawe kuri mudasobwa maze ujye muri my computer
Kanda Right Click kuri Flash yawe maze ukande kuri Property hanyuma uhitemo Hard Drive hanyuma urebe izina rya Flash yawe, hanyuma ukande kuri Property, nyuma uhitemo Strategy hanyuma ukande kuri Optimization.
Nyuma urindire kugeza Optimization irangiye ukande Confirm ubundi utangize machine yawe(Restart), ibi nibyanga Flash yawe izaba ifite ikibazo.
- Inzira ya Gatandatu
Kanda Start, ukande kuri Control Panel, nyuma ukande Device Manager
Kanda Right Click kuri USB Mass Storage Device hanyuma ukande Uninstall
Comora Flash yawe maze urindire gato, nyuma y’amasegonda make wongere uyicomeke
Haraza ubutumwa buvuga ngo disk not formatted, ntugire impungenge gusa ukande kuri Cancel, wongere ucomore Flash yawe ubundi uyisubizeho.
Bazaguha ubutumwa buvuga ngo Safely removed, hanyuma bakubaze ngo “Do you want to Scan and Fix” – ubundi ukande “Scan and Fix”
Izi nzira zavuzwe haruguru nizanga zose uzajye ku isoko maze ugure indi Flash Disk kuko iyo yindi izaba yarapfuye
Turabibutsa ko Mushobora kujya mutwandikira kuri e-mail yacu ariyo [email protected] cyangwa se mugatanga igitekerezo cyanyu muri Comment
Soma izindi nkuru zijyanye n’ikoranabuhanga
Dore uko wagarura ibintu kuri Flash igihe byabuze kandi utarigize ubisiba
Menya igihe uzakora Hibernate, Sleep na Shutdown kuri mudasobwa yawe


text:
" Tukuri Inyuma Haki ya Mungu" imwe mu mvugo eshanu zakanyujijeho muri 2016
Mu mwaka wa 2016, bamwe mu baturage bo mu duce dutandukanye tw’igihugu biganjemo urubyiruko, bakunze kurangwa n’imvugo z’umwihariko ndetse n’izindi zitangaje bakuraga ahandi, bakazikoresha mu mvugo yabo ya buri munsi.
Muri izo mvugo harimo eshanu zakunzwe kugarukwaho cyane mu biganiro, zikaba ari izi zikurikira.
1.Tubari inyuma Haki ya Mungu
Bwa mbere mu Rwanda iyi mvugo “Tubari inyuma Haki ya Mungu” yumvikaniye mu Nama y’Igihugu y’Umushyikirano yabereye i Kigali mu mpera za 2016, ikoreshejwe n’umusaza witwa Habyarimana Joseph ukomoka mu Karere ka Rusizi mu Murenge wa Gikundamvura.
Uyu musaza yabivuze ashima intambwe u Rwanda rwateye nyuma ya Jenoside yakorewe abatutsi muri mata 1994, maze mu buryo busekeje avuga ko yatunguwe n’inyubako ya Kigali Convention Center iyo nama y’umushyikirano yari iteraniyemo.
Mu binezaneza bivanzemo no gusetsa, Habyarimana Joseph yabwiye imbona nkubone Umukuru w’Igihugu cy’u Rwanda, Paul Kagame ko yishimira ibyiza akomeje kugeza ku Rwanda n’abanyarwanda. Agira ati “Uturi imbere, tukuri inyuma…. Haki ya Mungu’’.
Kubera uburyo iyi mvugo yahise yamamara ndetse n’uwo musaza ikamugira icyamamare cyane cyane ku mbuga nkoranyambaga, i Musanze bo bayisamiye hejuru batangira nabo kuyikoresha mu buzima bwabo bwa buri munsi.
Umwaka wa 2016 warangiye benshi mu banya Musanze bigana iyi mvugo mu kugaragariza umuntu runaka ko bamushyigikiye muri gahunda afite yaba mu bukwe cyangwa mu birori bitandukanye.
Mupenzi Annanie wo muri aka karere ati “ Umuntu wese ufite nk’ubukwe abamuziye mu nama usanga bamubwira ngo Tukuri inyuma haki ya mungu .“
2.Ntabwo byavamo
Iyi mvugo nayo yagiye yumvikana mu bantu b’ingeri zitandukanye cyane cyane abakora ibikorwa by’ubucuruzi buciriritse mu masoko, ndetse n’abatwara abantu mu binyabiziga, Ikaba ikoreshwa mu gihe bahakana bivuye inyuma.
Shingiro wo Mu Mujyi wa Kigali agira ati” Iyi mvugo abamotari barayikoresha cyane. Umubwira aho ushaka kujya, ukamubwira amafaranga ufite, yakumva ari make agahita akubwira ngo “Ntabwo byavamo” ishakire undi rwose.”
3. Kuba mu mandazi
“Kuba mu mandazi” ni imvugo yakoreshejwe cyane n’urubyiruko ndetse na bamwe mu bantu bakuru, iyo bashakaga kwerekana ko umuntu runaka atazi iyo biva n’iyo byerekeza, mbese ko ari mu bujiji.
Iyi mvugo yabereye benshi inshoberamahanga, aho bibazaga inkomoko yayo n’ ubu itaramenyekana, ariko bagiye basobanukirwa ko umuntu uri mu mandazi, ari umuntu uri mu bujiji, bashaka kumubwira ngo ave mu bujiji bakamubwira bati ” Va mu mandazi”.
4.Ikiryabarezi
Iyi mvugo yadutse bwa mbere mu Rwanda muri 2016 ihimbwe n’abantu bo mu Ntara y’Amajyepfo cyane cyane mu turere twa Nyanza na Ruhango, bavuga umukino w’amahirwe wari umaze kurarura urubyiruko.
Uyu mukino umuntu yashyiraga amafaranga ijana muri icyo cyuma bise Ikiryabarezi, kikaguha urwunnguko cyangwa se ugahomba.
Iri zina ry’Ikiryabarezi ryahimbwe bashaka kunenga abagishoramo amafaranga, kuko cyagiye kiyabarya ugasanga inyungu arizo nke kurusha igihombo cyabateraga.
Abiswe “Abarezi” ni abagishoragamo amafaranga, naho icyo cyuma cyitwa “ Ikiryabarezi” .
Leta y’u Rwanda yakomeje kubona uburyo ibyo byuma byakoraga mu kajagari maze bimwe muri byo biza guhagarikwa na Minisiteri y’ubucuruzi n’inganda mu Rwanda.
Nyuma yaho bimwe muri ibyo byuma bihagaritswe imvugo “Ibiryabarezi” yahise ivanwa kuri ibyo byuma, ahubwo ikoreshwa cyane miu rubyiruko, bashaka kuvuga abagore n’abakobwa bambara impenure bagamije kureshya abagabo.
5.Ndagatora Mama
Iyi mvugo ikoreshwa cyane na bamwe mu rubyiruko kimwe n’abantu bakuze bagenda mu Mujyi wa Musanze no mu nkengero zawo, aho bakunda gukoresha iri jambo mu ndahiro.
Abenshi bavuka muri aka gace bavuga ko iyi ndahiro ikoreshwa iyo umuntu yafashe icyemezo ntakuka, badashobora kwisubiraho.
Biriteye Gerome agira ati” Iyo umuntu wa hano arahiye ati “Ndagatora mama” hari icyo yakwimye uba ugomba gukurayo amaso ugashakira ahandi.
Kandi iyo mugiranye amakimbirane akarahira ati “ Ndagukubita ndagatora mama”, burya ushatse wakuramo akawe karenge kuko iyo udahunze arabikora, kuko umwanzuro wo kwishora mu mirwano uba wamaze gufatwa”.
Ibitekerezo ( 1 )
Então provavelmente se você acompanhou ao vídeo agora é possível que notar que tamanho
de informações neste treinamento é realmente imenso, porque Juliano se comprometeu e se convenceu de que deveria apresentar e também ensinar todos os seus alunos coisa que eu,
por exemplo, que conheço trader esportivo desde 2011 não sabia.


text:
Matayo 6:5 -7 " ’Nimusenga ntimukamere nk’indyarya, kuko bakunda gusenga bahagaze mu masinagogi no mu nzira ngo abantu babarebe. Ndababwira ukuri yuko bamaze kugororerwa ingororano zabo. Wehoho nusenga ujye winjira mu nzu ubanze ukinge urugi, uhereko usenge So mwihereranye. Nuko So ureba ibyiherereye azakugororera. "Namwe nimusenga, ntimukavuge amagambo muyasubiramo hato na hato nk’uko abapagani bagira, bibwira ko kuvuga amagambo menshi ari byo bituma bumvirwa".
Nsoma iyi mirongo nasanze no mu masengesho haba "Kirazira". Yesu yigisha abigishwa gusenga yabanje kubabwira za "Kirazira" mbere yo kubatoza uburyo bagomba gusenga.
Kirazira ya mbere ni ukwirinda uburyarya mu misengere. Abafarisayo basengeraga mu masinagogi, bajyaga mu ruhame ndetse bagasengera aho inzira zihurira (ni nko gusengera muri rond point ya Kimihurura cg Kacyiru). Bene iyi misengere yorora uburyarya. Umuntu avuga amasengesho ku munwa ariko atamuvuye ku mutima. Ni ukwifotoza no kwemeza abantu. Kubera iyo mpamvu, uwayasenze agororerwa n’abantu.
Kirazira ya kabiri ni amagambo abantu bakoresha. Gusubira mu magambo. Abafarisayo nibo batangiye gusenga amagambo asubirwamo kandi bafata mu mutwe. Amasengesho ameze nka Rosariya... "ndakuramutsa....
Amasengesho Imana yishimira arangwa n’ibintu bikurikira :
1 ) Agamije kumvwa n’Imana aho kwemeza abantu. ANA yarayasenze bucece kugeza ubwo Imana imwumviye.
2) Agusha ku ntego kandi agira umwihariko wa nyirayo. Si amasengesho rusange...Si " recitation".
3) Akorerwa mu mwiherero. Buriya amasengesho nyayo si ariya dukorera mu rusengero cyangwa mu gikundi cy’abantu. Nushaka gusenga injira mu cyumba...ugifunge!
4) Ashingira ku ijambo ry’Imama. Ntabwo ari amarangamutima! Itoze gusoma ijambo, uraba witoza kuba umunyamasengesho. Niba gusenga uri wenyine bigutera imbeho ku buryo wumva ugomba kwisunga abandi ngo bagushyushye...ndagusaba kwifubika amashimwe y’ibyo Imana yakoze, ukikingirana mu Ijambo ryayo. Ibyo birahagije ko uba umunyamasengesho ukomeye.
Mugire umunsi mwiza mwese.
Rev. Dr. Fidèle Masengo, Foursquare Church Kimironko masengof@yahoo.fr


text:
Urwandiko rwandikiwe ab’i Lawodikiyajephou, · muri: Gusenga
Ibyahishuwe 3:14-22
14.“Wandikire marayika w’Itorero ry’i Lawodikiya uti “Uwiyita Amen, umugabo wo guhamya kandi ukiranuka w’ukuri, inkomoko y’ibyo Imana yaremye aravuga aya magambo ati
15.‘Nzi imirimo yawe, yuko udakonje kandi ntubire. Iyaba wari ukonje cyangwa wari ubize!
16.Nuko rero kuko uri akazuyazi, udakonje ntubire, ngiye kukuruka.
17.Kuko uvuga uti “Ndi umukire, ndatunze kandi ndatunganiwe nta cyo nkennye”, utazi yuko uri umutindi wo kubabarirwa, kandi uri umukene n’impumyi ndetse wambaye ubusa.
18.Dore ndakugira inama: ungureho izahabu yatunganirijwe mu ruganda ubone uko uba umutunzi, kandi ungureho n’imyenda yera kugira ngo wambare isoni z’ubwambure bwawe zitagaragara, kandi ungureho umuti wo gusīga ku maso yawe kugira ngo uhumuke.
19.Abo nkunda bose ndabacyaha, nkabahana ibihano. Nuko rero gira umwete wihane.
20.Dore mpagaze ku rugi ndakomanga. Umuntu niyumva ijwi ryanjye agakingura urugi, nzinjira iwe dusangire.’
21.“Unesha nzamuha kwicarana nanjye ku ntebe yanjye y’ubwami, nk’uko nanjye nanesheje nkicarana na Data ku ntebe ye.
22.“Ufite ugutwi niyumve ibyo Umwuka abwira amatorero.”


text:
Aba banyeshuri 37 bahuguwe muri gahunda ya NEP Kora Wigire, ibi bikoresho babihawe n’Ikigo cy’Ubuyapani cy’Iterambere Mpuzamahanga (JICA), nyuma y’ukwezi bamaze biga uyu mwuga.
Bahawe imashini zisudira zitwa Post à souder, bahabwa imashini zikata ibyuma ndetse, ibikoresho byo kubakingira impanuka mu kazi, ndetse n’ibidi bikoresho byose byifashishwa mu gusudira bya Kinyamubwa.
Igikorwa cyo gutanga ibi bikoresho cyahuriranye n’uruzinduko rw’umunyamabanga uhoraho muri Minisiteri y’Umurimo n’Abakozi ba Leta, Samuel Murindwa, n’abandi bayobozi bagiriye mu Turere twa Rulindo na Gakenke kuri uyu wa 3 Ugushyingo 2016.
Ni mu rwego rwo gukomeza gukangurira abantu kwihangira umurimo.
Niyonsaba Alfred, umwe muri aba bahawe ibikoresho, avuga ko bigiye gutuma yongera ubwiza n’ubwishi bw’ibyo yari asanzwe akora.
Yagize ati “Nari nsanzwe nkora ariko mfite udukoresho duke. Ubu akazi kanjye kagiye kugenda neza kurushaho kuko ngiye kwagura ibikorwa, bityo mpe n’akazi abandi batarabasha kwihangira umurimo, maze twese twiteze imbere mu mibereho”.
Kimwe na mugenzi we, Muhawenimana Gerthrude wari waracikirije amashuri, avuga ko uyu mwuga uzamugeza kuri byinshi.
Ati “Ubundi nari umuhinzi, numvise ko hano batanga amahugurwa yo gusudira nanjye ndaza kandi narabimenye.
Ngiye gufatanya n’abandi dukore kandi nizeye kubona amafaranga nkikenura ndetse nsezerere ubushomeri”.
Uyu mukobwa avuga ko yajyaga ajya gushaka akazi akakabura kuko nta cyo yari afite yerekana, none ubu ngo ashimishijwe n’uko agiye guhabwa seretifika igaragaza icyo yize.
Umunyamabanga uhoraho muri Minisiteri y’Umurimo n’Abakozi ba Leta, Samuel Murindwa, avuga ko gahunda ya Kora Wigire igenda igera ku ntego yayo.
Ati “Ndabona intambwe iyi gahunda ya NEP Kora Wigire igezeho ishimishije kuko urubyiruko ruyitabira ku bwinshi, kandi ukabona bakunze kwiga ubumenyingiro ndetse bizeye ko ibyo biga bizabatunga”.
Murindwa yasabye uru rubyiruko gufata neza ibikoresho bahawe,yabemereye kandi kubakorera ubuvugizi bujyanye no gukomeza kubongerera ubumenyi no kuborohereza kubona igishoro binyuze mu bigo by’imari.
Aba bayobozi basuye kandi agakiriro k’Akarere ka Gakenke, ahakorera ababaji n’itsinda ry’abadozi 100 bishyize hamwe ngo biteze imbere, kandi bakaba bishimiye umurimo bakora.